YouTube

YouTube (уд анґл. you — ты, і «tube» — (труба, телик (жарґ. Телевізор) є амеріканськым соціялномедійным сервісом і онлайн-платформов на дїлїня відео, што є властностёв компанії Google. YouTube быв закладеный 14. фебруара 2005 года трёма бывшыми заміснаными PayPal – Стівом Ченом, Чадом Герлі тай Джавадом Карімом. Головна концеларія є в Сан-Бруно, Каліфорнія. То є друга май часто навщивана интернет-сторунка на свiтї по Google Search.
У януарї 2024 года YouTube мав булше 2,7 мілярду місячных актівных уживатилю, што в рокаши позирали булше чим 1 мілярду годин відео каждый динь. Каждый динь на платформу ся убтерьхає ся понад 500 годин відео. Сполочно є на YouTube около 14,8 міліарду відео.

13. новембря 2006 года Google купив YouTube за 1,65 мілярду долару. Google розширив бізнес-модел YouTube, убы не заробляти лем на рекламі, айбо і на платному контентови, наприклад, кінах і ексклюзівных відеох. Так само є YouTube Premium – платна пудписка, убы мож позерати відео без рекламы. YouTube участвує у проґрамі Google AdSense, што приносит приходок і платформі, і творцям контента. У 2023 годови приходок уд рекламы на YouTube дотягнув 31,7 мілярды долару, што на 2 % булше, ги у 2022 годї. Миже четвертым кварталом 2023 і тритьым кварталом 2024 года приходок уд рекламы і пудписок перевысив 50 мілярды долару.

Потум, як Google купив YouTube, платформа розширилaся понад саму інтернет-сторунку – появилися мобілні аплікації, телевізійні верзії і інтеґрація із иншыми платформами. Відео на YouTube ся дїлят до рузных катеґорій: музичні кліпы, новины, короткометражні і повнометражні кіна, документалкы, трейлеры, потокы заживо, влоґы тай друге. Булшина контента є уд особных творцю (ютуберу), айбо і грубі медійні компанії мавут свої каналы, убы дотягти ся до булшої аудіторії.

YouTube мав грубинськый вплыв на сполоченство, популарну културу і інтернет-тренды. Ун зотворив нове поколїня селебріту і мултіміліонеру. Айбо платформа часто крітікуєся позад поширіня дезінформації, порушіня авторскых прав, проблемы із пріватностёв уживатилю, строгої цензуры, пудверганя небезпеци дітий і ниєдностайне выконаня правил платформы.

 Исторія лоґотіпа 

 Удкликаня